পাবনা অফিসের দুদকের উপ-পরিচালক মো: ফজলুল হক জানান, গত বছরের ২৭ আগষ্ট বেড়া থানায় আড়াই কোটি টাকা আতœসাতের অভিযোগে বেড়া পৌর মেয়র আব্দুল বাতেনসহ ১৪ জনের নামে পৃথক দুটি মামলা করে দুদক। চলতি বছরের এই দুটি মামলায় ১৯ জনের বিরুদ্ধে চার্জশীট প্রদান করা হয়। তিনি আরও জানান, বেড়া সিএন্ডবি করমজা নতুনহাটের প্রায় আড়াই কোটি টাকা সরকারী কোষাগারে জমা না দিয়ে তিনিসহ আসামিরা দুর্নীতির আশ্রয় নিয়েছেন। এ ছাড়া অভিযুক্তরা নিয়মনীতি উপেক্ষা করে ক্ষমতার অপব্যবহারের মাধ্যমে সরকারী হাটকে বেসরকারী ব্যাক্তি মালিকানাধীন দেখিয়ে ১ বছরের স্থলে এক নাগারে ১৩ বছর অবৈধভাবে ভোগদখল করে সরকারের বিপুল রাজস্বের ক্ষতি করে ব্যক্তিগত লাভবান হয়েছেন।